
HOTĂRÂREA nr. 34/ 2022
pentru actualizarea indicatorilor tehnico-econimici și a devizului general al proiectului „Reabilitare, modernizare și dotare Școala Gimnazială nr. 2 Lupeni” aprobat potrivit Hotărârii Consiliului local al Municipiului Lupeni nr. 88/ 2018 
hotărârea a fost aprobată prin vot liber exprimat cu unanimitate de voturi


Consiliul local al Municipiului Lupeni;

Având în vedere Proiectul de hotărâre nr. 40/ 2022 precum și Raportul de aprobare nr. 6023/ 23 februarie 2022 prezentat de domnul Lucian Marius Resmeriță, Primar al Municipiului Lupeni prin care supune atenției Consiliului local al Municipiului Lupeni necesitatea actualizării indicatorilor tehnico – economici  precum și a devizului general al  proiectului „Reabilitare, modernizare și dotare Școala Gimnazială nr. 2 Lupeni”; 
Văzând Raportul comun nr. 6116/ 23 februarie 2022 prezentat de Seful Biroului Dezvoltare Locală, Proiecte și Managerul de proiect din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Ținând cont de modificările aduse Hotărârii nr. 88/ 2018 prin Hotărârile Consiliului local al Municipiului Lupeni nr. 24/ 2020, 62/ 2020, 70/ 2021 și 81/ 2021; 

Văzând Raportul nr. 5854/ 22.02.2022 al domnului Ec. Andrei Teodor Ostrowski, Manager de proiect, care sesizează necesitatea actualizării indicatorilor tehnico-economici și a devizului general astfel încât prețurile lucrării să fie actualizate la nivelul prețurilor materialelor de construcții în anul 2022;

În conformitate cu prevederile Legii nr. 24/ 2000 privind  Normele de tehnică legislativă pentru elaborarea actelor normative, republicată cu modificările și completările ulterioare;

În baza dispoziţiilor Ordonanţei de Urgenţă nr. 64/ 2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată prin Legea nr. 362/ 2009, cu modificările şi completările ulterioare, precum si ale Hotărârii Guvernului nr. 399/ 2015 privind regulile de  eligibilitate a cheltuielilor efectuate în cadrul operațiunilor finanțate prin Fondul european de  dezvoltare regională, Fondul social european și Fondul de coeziune 2014 - 2020, cu modificările şi completările ulterioare;

Ținând cont de prevederile art. 44, alin.(1) din Legea nr. 273/ 2006 privind finanțele publice locale, cu modificările şi completările ulterioare;

Cu respectarea prevederilor art. 1 alin. (2) lit. b) punctul 2 precum și  art. 5 alin. (1) lit. c) ale Hotărârii Guvernului nr. 907/ 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice;

În temeiul prevederilor art. 129 alin. (1), alin. (2) lit. „b”, alin. (4) lit. “d” precum şi art. 139 din Ordonanța de Urgență nr. 57/ 2019 privind Codul administrativ

H O T Ă R Ă Ş T E:

Art. 1 – Se aprobă actualizarea indicatorilor tehnico - economici și a devizului general al proiectului „Reabilitare, modernizare și dotare Școala Gimnazială nr. 2 Lupeni” aprobat potrivit Hotărârii Consiliului local al Municipiului Lupeni nr. 88/ 2018, conform Anexei 1 care face parte integrantă din prezenta hotărâre
Art. 2 – Prezenta hotărâre modifică în mod corespunzător Hotărârile Consiliului local al Municipiului Lupeni nr. 24/ 2020, 62/ 2020, 70/ 2021 și respectiv 81/ 2021.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 – Hotărârea se va comunica Instituţiei Prefectului Judeţului Hunedoara, Primarului Municipiului Lupeni, fiind adusă la cunoştinţă publică prin publicare pe site-ul Municipiului Lupeni.

Lupeni, 





      23 februarie 2022
             PREȘEDINTE DE ȘEDINȚĂ   
                                          CONTRASEMNEAZĂ– SECRETAR  GENERAL                           

                     Prof. ANIȚA BURLACU
                                                        Jr. MARIUS CLAUDIU BĂLOI

